Ann Paludan

Ann Elizabeth Paludan (født Murray, født 1928, død 2014) var en britisk forfatter av en rekke bøker om kinesisk historie, skulptur og arkitektur.

Liv og virke

Bakgrunn
Paludan var datter av Basil Murray, som var sønn av klassisisten Gilbert Murray og hans hustru Mary Howard. Ann besøkte gjerne sine besteforeldre i Yatscombe, på Boars Hill, særlig under sine år ved St Hugh's College i Oxford. Da syklet hun til Yatscombe hver søndag. Hennes foreldre hadde skilt lag da hun var liten, og faren døde i Spania da hun var åtte år, så besøkene til besteforeldrene gav henne en kontinuitet.  På morssiden var hun barnebarn av maleren Algernon Newton, fra familien som stiftet Winsor and Newton paints company, og niese av skuespilleren Robert Newton.

Karriere: Diplomat, ambassadørhustru, forfatterinne
Etter slutteksamen ble hun britisk diplomat, og giftet seg med John Ernest Powell-Jones og begynte livet utenlands i  1949. Hennes sønn Mark Jones ble født 5. februar 1951; han ble konsthistoriker og ble  Master for St Cross College i Oxford i 2011.

Janus Paludan, en dansk diplomat, hadde tjenestegjort som den danske ambassadør i Kongo 1962–1965 og i Brasil 1968–1972, og han og Ann giftet seg før han begynte som Danmarks ambassadør til Folkerepublikken Kina i 1972, med sideakkreditering til Hanoi og Pyongyang. De bodde i Beijing til 1976, og vendte deretter ofte tilbake til Kina på forskningsreiser. Han ble så ambassadør til Egypt i 1976 og til Island fra 1977 til 1984. Deretter trakk de seg tilbake til pensjonlistlivet i det nordlige Cumbria. Ann ble enke i januar 2004.

Hun døde sent i 2014.

Verker
Paludans interesseområde var kinesisk historie og skrev en rekke bøker:

Referanser

Britiske forfattere
Britiske historikere
Britiske sinologer
Britiske diplomater